Diari Oficial de la Generalitat Valenciana


Sumari del DOGV 9967, del 28-10-2024 (2024/10842)

RESOLUCIÓ de 21 de setembre de 2024, per la qual es dona publicitat a les bases i convocatòria per a la provisió, mitjançant el sistema de lliure designació, del lloc de titular d’Assessoria Jurídica de l’Ajuntament d’Orihuela
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9967

Data del DOGV
:   28-10-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/10930

CVE
:   NVOP-Z-8885-13584

Data del document
:   21-09-2024

Organisme emissor
:   Presidència de la Generalitat

Tipus de document
:   Resolució

Mitjançant el decret número 26788/2024, de 5 de setembre de 2024, de l’alcalde de l’Ajuntament d’Orihuela, es van aprovar les bases per a proveir el lloc de titular d’Assessoria Jurídica de l’Ajuntament d’Orihuela, entre funcionaris d’administració local amb habilitació de caràcter nacional, subescala secretaria, categoria d’entrada, i aprovar la convocatòria per a cobrir mitjançant el sistema de lliure designació l’esmentat lloc de titular d’Assessoria Jurídica, d’acord amb estes bases.

Segons l’article 46 de l’Rd 128/2018, de 16 de març, pel qual es regula el règim jurídic dels funcionaris d’administració local amb habilitació de caràcter nacional, la convocatòria correspon al president de la corporació, que la remetrà a l’òrgan competent de la comunitat autònoma perquè la publique en el diari oficial corresponent i la remeta al Ministeri d’Hisenda i Funció Pública.

Vistos els antecedents indicats, i en virtut del que es disposa en l’article 46 de l’Rd 128/2018, de 16 de març, pel qual es regula el règim jurídic dels funcionaris d’administració local amb habilitació de caràcter nacional, així com l’article 39 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la Resolució de 8 de novembre de 2023, del president de la Generalitat, per la qual delega determinades atribucions en diferents òrgans de la Presidència (DOGV núm. 9723, de 13.11.2023),

RESOLC

*Primer*

Donar publicitat a les bases i convocatòria per a la provisió, mitjançant el sistema de lliure designació, del lloc de titular d’Assessoria Jurídica de l’Ajuntament d’Orihuela

*Bases per a la provisió pel sistema de lliure designació del lloc*

*de titular de l’òrgan d’Assessoria Jurídica de l’Ajuntament d’Orihuela*

*Primera. Objecte de la convocatòria*

És objecte de la present convocatòria la provisió del lloc pel sistema de lliure designació, com a sistema previst en el catàleg de llocs de treball aprovat per Junta de Govern Local de data 11 de juny de 2024 i publicat en el BOP d’Alacant núm. 117, de 19 de juny de 2024, d’acord amb el que es disposa en l’article 92.bis.6 i 129 de la Llei 7/1985, de 2 d’abril, reguladora de les bases del règim local, i en l’article 46 del Reial decret 128/2018, de 16 de març, pel qual es regula el règim jurídic dels funcionaris d’administració local amb habilitació de caràcter nacional, amb les característiques següents:

Denominació del lloc: titular de l’òrgan d’Assessoria Jurídica (lloc directiu)

Corporació: Ajuntament d’Orihuela.

Número de lloc: 72

Escala: habilitat nacional

Requisits: pertànyer a la subescala de secretaria, categoria entrada i tindre llicenciatura o grau en Dret.

Complement de destinació: nivell 30

Complement específic anual: 49.000 euros.

Per Resolució de 16 de juliol de 2024, de la Presidència de la Generalitat, es crea i classifica el lloc de titular de l’òrgan d’Assessoria Jurídica de l’Ajuntament d’Orihuela, publicada en el DOGV núm. 9902 de 26-07-2024.

*Segona. Requisits*

Seran requisits indispensables per a concórrer a la convocatòria i poder exercir el lloc en el cas de ser nomenat:

a) estar integrat en l’escala de funcionaris d’habilitació estatal, subescala secretaria, classe segona, categoria entrada.

b) tindre la titulació exigida de llicenciatura o grau en dret.

De conformitat amb el que es disposa en l’article 36.2 del Reial decret 128/2018, de 16 de març, no podran concórrer a la present convocatòria els qui es troben en alguna de les situacions següents:

a) Els funcionaris inhabilitats i els suspesos en virtut de sentència o resolució administrativa ferma, si no hi ha transcorregut el temps assenyalat de suspensió.

b) Els funcionaris destituïts, a llocs de la corporació on es va produir la sanció, si no hi ha transcorregut el termini establit.

c) Els funcionaris en les situacions d’excedència voluntària a què es referix l’article 89.1.a i b del text refós de la Llei de l’estatut bàsic de l’empleat públic, aprovat per Reial decret legislatiu 5/2015, de 30 d’octubre, si no ha transcorregut el termini de dos anys des de la passada a estes.

d) Els funcionaris que no hagen estat dos anys en l’última destinació obtinguda amb caràcter definitiu en qualsevol administració pública, llevat que ho facen a llocs reservats a la seua subescala i categoria en la mateixa corporació.

*Tercera. Publicitat de la convocatòria*

La convocatòria, que correspon a la presidència de la corporació, serà remesa a l’òrgan competent de la comunitat autònoma perquè la publique en el *Diari Oficial de la Generalitat Valenciana*  i la remeta al Ministeri per a la Transformació Digital i de la Funció Pública, en el termini màxim de deu dies, amb referència precisa del número i data del diari en el qual ha sigut publicada.

El Ministeri per a la Transformació Digital i de la Funció Pública disposarà la publicació de l’extracte d’esta convocatòria en el *Boletín Oficial del Estado*.

*Quarta. Forma i termini de presentació d’instàncies*

Les sol·licituds per a prendre part en la provisió del lloc en les quals els aspirants faran constar que reunixen les condicions exigides en les presents bases es dirigiran a l’Alcaldia Presidència de l’Ajuntament, i es presentaran en el registre electrònic general d’este ajuntament o en algun dels llocs previstos en l’article 16.4 de la Llei 39/2015, d’1 d’octubre, del procediment administratiu comú de les administracions públiques, en el termini de quinze dies hàbils comptats a partir de l’endemà de la publicació de l’anunci de la convocatòria en el *Boletín Oficial del Estado*.

La sol·licitud anirà acompanyada de la documentació que acredite els requisits establits en la base segona, d’un historial professional de competències i capacitats del personal aspirant (així com qualsevol altre mèrit que estime oportú posar de manifest) i el número de registre personal, la situació administrativa en què es trobe el sol·licitant i la seua destinació actual.

Tota la documentació s’admetrà en fotocòpia simple, sense perjuí del seu posterior acarament.

Els aspirants podran ser cridats, en cas de considerar-se oportú, per a realitzar una entrevista sobre qüestions derivades del seu *currículum*  professional.

*Quinta. Admissió d’aspirants*

Expirat el termini de presentació d’instàncies, l’Alcaldia dictarà resolució en el termini de cinc dies, en què es declararà aprovada la llista provisional d’admesos i exclosos. En esta resolució, que es publicarà en la Seu Electrònica d’este ajuntament, s’assenyalarà un termini de deu dies hàbils per a esmena.

Transcorregut el termini d’esmena, l’Alcaldia aprovarà la llista definitiva de persones aspirants admeses i excloses, que es publicarà en la seu electrònica d’este ajuntament.

*Sexta. Nomenament, presa de possessió i cessament*

L’òrgan competent per a procedir al nomenament serà la Junta de Govern Local, a proposta de l’Alcaldia, i el durà a terme d’acord amb els principis d’igualtat, objectivitat, mèrit i capacitat, en el termini màxim d’un mes comptat des de la finalització del termini de presentació de sol·licituds. L’òrgan competent per al nomenament podrà sol·licitar la intervenció d’especialistes que permeten apreciar la idoneïtat dels candidats.

El nomenament recaurà en el candidat que, reunint els requisits exigits en les presents bases i convocatòria, i a la vista de la trajectòria professional i els mèrits acreditats pels aspirants, siga triat discrecionalment per a ocupar el lloc requerit, i la convocatòria podrà quedar deserta si cap aspirant és triat per no resultar idoni, encara que complisca els requisits mínims de la convocatòria. En tot cas, haurà de quedar acreditada, com a fonament de la resolució adoptada, l’observança del procediment degut.

D’este acord de la Junta de Govern Local, es donarà compte al Ple i trasllat a l’òrgan competent de la comunitat autònoma i al Ministeri de Funció Pública, per a la publicació en el *Boletín Oficial del Estado*.

L’acord de nomenament indicarà el termini en què haurà d’efectuar-se el cessament en l’actual lloc de treball i la presa de possessió del destí adjudicat, excepte casos de força major degudament justificats.

El termini per a prendre possessió serà de tres dies hàbils si no implica canvi de residència o d’un mes si comporta canvi de residència o el reingrés al servici actiu, i començarà a comptar-se a partir de l’endemà del cessament, que haurà d’efectuar-se dins dels tres dies hàbils següents a la publicació del nomenament en el *Boletín Oficial del Estado*. Si el nomenament comporta el reingrés al servici actiu, el termini de presa de possessió haurà de computar-se des d’esta publicació.

El funcionari nomenat per a un lloc de lliure designació podrà ser destituït, amb caràcter discrecional, pel mateix òrgan que el va nomenar, que li garantirà, en este cas, el seu nomenament en un lloc de treball del seu mateix grup de titulació, adequat a les funcions o tasques pròpies de la subescala de pertinença, no inferior, en més de dos nivells, a la del lloc per al qual va ser designat i el complement específic del qual siga el normalitzat entre els llocs reservats als funcionaris de l’escala de funcionaris d’administració local amb habilitació de caràcter nacional. En este lloc es podrà romandre fins a obtindre’n un altre pels procediments establits en el present reial decret. Serà necessari informe preceptiu previ de l’òrgan competent de l’Administració general de l’Estat en matèria d’hisendes locals per al cessament d’aquells funcionaris que tinguen assignades les funcions contingudes en els articles 4 i 5 d’este reial decret, i que hagen sigut nomenats per lliure designació.

L’acord del cessament haurà d’incloure la corresponent motivació d’este referit al seu acompliment professional.

En cas de produir-se un cessament en un lloc de lliure designació, i sense perjuí del que es disposa en la normativa bàsica estatal, s’haurà de remetre al departament competent en matèria d’administració local de la Comunitat Valenciana la corresponent acta de cessament i la de presa de possessió en el nou lloc assignat.

*Sèptima. Normativa aplicable*

Esta convocatòria es regirà per les presents bases i, en defecte d’això, supletòriament, pel que es disposa en el Reial decret 128/2018, de 16 de març, pel qual es regula el règim jurídic dels funcionaris d’administració local amb habilitació de caràcter nacional; l’article 92.bis.6 de la Llei 7/1985, de 2 d’abril, reguladora de les bases del règim local, i els articles 38 a 40 del Decret 92/202, de 9 de juliol del Consell, de regulació del personal funcionari amb habilitació de caràcter nacional.

*Octava. Recursos*

Contra la present convocatòria, les seues bases i tots els actes administratius que se’n deriven, els interessats podran interposar, amb caràcter potestatiu, un recurs de reposició davant de l’Alcaldia en el termini d’un mes comptat a partir de l’endemà de la seua última publicació en el *Boletín Oficial del Estado*; o bé directament un recurs contenciós administratiu davant del jutjat contenciós administratiu competent en el termini de dos mesos comptats, igualment, des de l’endemà de la seua última publicació en el *Boletín Oficial del Estado*; tot això, de conformitat amb el que s’establix en els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, i 46 de la Llei 29/1998, de 13 de juliol, de la jurisdicció contenciosa administrativa.

En el cas que la persona interessada siga una administració pública no cal interposar cap recurs en via administrativa, i això sense perjuí de la possibilitat d’efectuar el requeriment al qual es referix l’article 44 de la Llei 29/1998, de 13 de juliol, en el termini de dos mesos comptats des de l’endemà de la publicació de l’extracte de la convocatòria en el *Boletín Oficial del Estado*. Tot això, sense perjuí que es puga exercitar qualsevol altre recurs o acció que s’estime procedent.

*Segon. Ordenar la publicació en el Diari Oficial de la Generalitat Valenciana*

Contra esta resolució, que posa fi a la via administrativa, de conformitat amb el que s’establix en l’article 114.c de la Llei 39/2015, d’1 d’octubre, del procediment administratiu comú de les administracions públiques, les persones interessades podran interposar els següents recursos:

a) Directament, un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l’endemà de ser publicada en el *Diari Oficial de la Generalitat Valenciana*, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.

b) Potestativament, un recurs de reposició davant del mateix òrgan que ha dictat l’acte, en el termini d’un mes a comptar de l’endemà de ser publicada en el *Diari Oficial de la Generalitat Valenciana*, de conformitat amb el que s’establix en els articles 112, 123 i 124 de la Llei 39/2015, d’1 d’octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.

c) En el cas que la persona interessada siga una administració pública, no cal interposar cap recurs en via administrativa, i això sense perjuí de la possibilitat d’efectuar el requeriment al qual es referix l’article 44 de la Llei 29/1998, de 13 de juliol, en el termini de dos mesos comptats des de l’endemà de la publicació de la present resolució en el *Diari Oficial de la Generalitat Valenciana*.

Tot això, sense perjuí que les persones interessades puguen fer ús de qualsevol altra via que estimen oportuna.

  

València, 21 de setembre de 2024

(P. d. Resolució 08.11.2023; DOGV 13.11.2023, i D 92/2021; 09.07.2021)

Jose Antonio Redorat Fresquet

Director general d'Administració Local